
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 12.11.2026, ora 08:00 – 13.11.2026, ora 08:00

I. SITUAŢIA HIDROMETEOROLOGICĂ

1. Situaţia şi prognoza hidrologică pe râurile interioare şi Dunăre din 13.11.2026, ora 07:00

Institutul Naţional de Hidrologie şi Gospodărire a Apelor (I.N.H.G.A.) a emis în data de 12.11.2026, la ora 11:30, Avertizarea Hidrologică nr. 103 – COD GALBEN / COD PORTOCALIU, valabilă în intervalul 12.11.2026 ora 12:00 – 14.11.2026 ora 12:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: Vişeu, Iza, Tur, Someş, Crişul Repede, Crişul Negru, Crişul Alb, Mureş, Bega, Timiş, Nera, Cerna, Jiu, cu posibile depăşiri ale COTELOR DE APĂRARE.

Această Avertizare Hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel: 

- ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, GORJ, HARGHITA, HUNEDOARA, MARAMUREŞ, MUREŞ, SATU MARE, SIBIU şi TIMIŞ, (14 prefecturi) - COD GALBEN;
- ALBA, ARAD, BIHOR, CLUJ și HUNEDOARA (5 prefecturi) - COD PORTOCALIU.

RÂURI

Debitele au fost, în general, în creștere ca urmare a precipitațiilor căzute în interval și propagării, exceptând râurile din bazinele hidrografice: Vedea, Argeș, Ialomița, bazinele inferioare ale Jiului și Oltului și râurile din Dobrogea, unde au fost relativ staționare.

Debitele se situează, în general, sub mediile multianuale lunare, cu valori cuprinse între 30–80% din acestea, mai mari (în jurul și peste mediile lunare) pe râurile din bazinele hidrografice: Suceava, Moldova, bazinul superior și mijlociu al Ialomiței, bazinele superioare ale Crișurilor, Arieșului, pe cursul mijlociu al Buzăului și pe unii afluenți ai Argeșului inferior și mai mici (sub 30%) pe râurile din bazinele hidrografice: Iza, Tur, Crasna, Bega Veche, Moravița, Nera, Cerna, Rm. Sărat, Jijia, cursurile mijlocii și inferioare ale Timișului, Bârzavei, Carașului, cursul inferior al Turului, pe unii afluenți din bazinele mijlocii și inferioare ale Mureșului, Jiului și pe unii afluenți ai Bârladului.

În interval, s-au situat peste COTELE DE ATENȚIE râurile la stațiile hidrometrice: Iad – Stâna de Vale (100+10)-jud. BH, Fântâna Galbenă – Stâna de Vale (50+14)-jud. BH, Moneasa – Moneasa (80)-jud. AR, Rusca – Voislova Gară (150+12)-jud. CS și Sucu – Poiana Mărului (70+8)-jud. CS;

Se situează peste COTELE DE ATENȚIE râurile la stațiile hidrometrice: Arieș – Scărișoara (120+8)-jud. AB-cotă de ora 23:00 și Urlui - Furculești (150+10)-jud.TR.

În interval a fost emisă o AVERTIZARE HIDROLOGICĂ pentru fenomene imediate.

Este în vigoare AVERTIZAREA HIDROLOGICĂ nr. 103 din 12.11.2026.
Debitele vor fi, în general, în creștere ca urmare a precipitațiilor în curs, celor prognozate și propagării, exceptând râurile din bazinele hidrografice: Vedea, Argeș, Ialomița, bazinele inferioare ale Jiului și Oltului și râurile din Dobrogea, unde vor fi relativ staționare.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de niveluri și debite cu posibile depășiri ale COTELOR DE APĂRARE pe unele râuri din nordul și din jumătatea de vest a țării, ca urmare a precipitațiilor în curs, celor prognozate, însemnate cantitativ și propagării.

Se va situa peste COTA DE ATENȚIE râul Urlui la stația hidrometrică Furculești (150+9)-jud.TR.

Se menține în vigoare AVERTIZAREA HIDROLOGICĂ nr. 103 din 12.11.2026, până la ora 12:00.
DUNĂRE

Debitul la intrarea în țară (secțiunea Baziaș) în intervalul 12 – 13.11.2026 a fost în creștere, având valoarea de 1850 m3/s, sub media multianuală a lunii noiembrie (4700 m3/s). 

În aval de Porţile de Fier debitele au fost în creștere pe sectorul Gruia – Hârșova și relativ staționare pe sectorul Vadu Oii - Tulcea.
Debitul la intrarea în țară (secțiunea Baziaș) va fi în creștere (1900 m3/s).

În aval de Porţile de Fier debitele vor fi în creștere pe sectorul  Gruia – Isaccea și staționare la Tulcea.
2. Situaţia meteorologică în intervalul 12.11.2026, ora 09:00 –13.11.2026, ora 06:00

Administraţia Naţională de Meteorologie (A.N.M.) a emis în data de 12.11.2026, la ora 10:00, Avertizarea Meteorologică nr. 183, conform căreia:

- INFORMARE METEOROLOGICĂ: ,,În intervalul 12 noiembrie, ora 10 – 14 noiembrie, ora 20, temporar va ploua moderat cantitativ în vestul, nord-vestul și local în centrul țării. Ploile vor avea mai ales caracter de aversă vineri (13 noiembrie) și pe alocuri vor fi însoțite de descărcări electrice și de intensificări de scurtă durată ale vântului. În noaptea de vineri spre sâmbătă (13 / 14 noiembrie) la altitudini mai mari de 1500 m, cu precădere în Carpații Meridionali și de Curbură va ninge și se va depune strat de zăpadă (în general de 5...10 cm). Local cantitățile de apă vor fi în general de 30...60 l/mp, iar în Carpații Occidentali, izolat vor depăși 80 l/mp. Vântul va avea intensificări temporare în noaptea de joi spre vineri (12/13 noiembrie) la munte și în regiunile vestice, apoi în toată țara. Vor fi viteze la rafală în general de 50...65 km/h, iar la munte de peste 90 km/h. Sâmbătă (14 noiembrie) vremea se va răci accentuat, iar temperaturile maxime se vor situa în general între 5 și 10 grade.”
- COD GALBEN: ,,În intervalul 12 noiembrie, ora 10 – 13 noiembrie, ora 10, în Maramureș, Crișana, nordul, estul și sud-vestul Transilvaniei, precum și în Carpații Occidentali, vestul Carpaților Meridionali și local în Carpații Orientali va ploua. Ploile vor avea mai ales caracter de aversă, iar în intervale scurte de timp sau prin acumulare cantitățile de apă vor fi însemnate, în general de 25...50 l/mp.”
- COD PORTOCALIU: ,,În zona Munților Apuseni vor fi perioade cu ploi torențiale importante cantitativ. În intervale scurte de timp sau prin acumulare cantitățile de apă vor fi de 50...80 l/mp, și izolat în jurul a 90 l/mp.”
- COD GALBEN: ,,În noaptea de joi spre vineri (12/13 noiembrie), vântul va avea intensificări în Banat, Crișana și la munte cu viteze de 50...70 km/h, iar pe creste montane rafalele vor fi de 90...100 km/h.”
- COD GALBEN: ,,Vineri (13 noiembrie), temporar vântul va avea intensificări în Banat, Crișana, Maramureș, Transilvania, Moldova, Dobrogea, nord-estul și estul Munteniei și în sud-vestul Olteniei cu viteze la rafală de 50...70 km/h.”
- COD PORTOCALIU: ,,La munte vor fi intensificări puternice ale vântului cu viteze de 90...120 km/h, iar la altitudini mari de 120...140 km/h.”
- COD GALBEN: ,, În intervalul 13 noiembrie, ora 10 – 13 noiembrie, ora 21, în Carpații Occidentali, vestul Carpaților Meridionali și în nordul Carpaților Orientali vor fi perioade în care va ploua însemnat cantitativ. Vor fi mai ales averse însoțite de descărcări electrice, iar cantitățile de apă în intervale scurte de timp sau prin acumulare vor fi în general de 25...30 l/mp.”
Această Avertizare Meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 prefecturi) – INFORMARE METEOROLOGICĂ;
- ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GORJ, HARGHITA, HUNEDOARA, IALOMIŢA, IAŞI, MARAMUREŞ, MEHEDINŢI, MUREŞ, NEAMŢ, PRAHOVA, SĂLAJ, SATU MARE, SIBIU, SUCEAVA, TIMIŞ, TULCEA, VASLUI, VÂLCEA și VRANCEA (37 prefecturi)– COD GALBEN;
- ALBA, ARAD, ARGEŞ, BACĂU, BIHOR, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GORJ, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, PRAHOVA, SĂLAJ, SATU MARE, SIBIU, SUCEAVA, TIMIŞ, VÂLCEA și VRANCEA (27 prefecturi) – COD PORTOCALIU.
ÎN ŢARĂ

Valorile termice s-au situat peste normele climatologice specifice în a doua decadă a lunii noiembrie, ziua în majoritatea zonelor, dar în special în sud și sud-est (cu până la 10...13 grade mai mari față de normal în sudul Munteniei și al Dobrogei), iar noaptea în toată țara. Cerul a avut înnorări și a plouat în Crișana (cantități de apă de până la 31 l/mp la Dumbrăvița de Codru în județul Bihor), Maramureș (cantități de apă de până la 22 l/mp la Cavnic în județul Maramureș), Transilvania (27 l/mp la Sângeorz Băi în județul Bistrița Năsăud), Oltenia, Moldova, local Muntenia și izolat în Dobrogea (cantități în general sub 10 l/mp), precum și la munte (până la 71 l/mp la Stâna de Vale în Munții Apuseni). Vântul a suflat slab și moderat, cu intensificări la munte, în special pe creste unde au fost rafale de 80...125 km/h, iar noaptea și în regiunile vestice (viteze până la 50...70 km/h) și pe arii restrânse în Dobrogea (viteze până la 45...50 km/h). Mai era strat de zăpadă pe alocuri la altitudini foarte mari la munte, mai ales în Carpații Meridionali și la ora 20 măsura -în platformele stațiilor meteorologice- până la 38 cm la Vf. Omu. Temperaturile maxime s-au încadrat între 8 grade la Darabani, Suceava și Piatra Neamț și 25 de grade la Zimnicea. La ora 6 valorile termice erau cuprinse între 9 grade la Darabani, Târgu Secuiesc, Miercurea Ciuc și Pătârlagele și 20 de grade la Oravița. S-a semnalat ceață la începutul zilei pe areale restrânse în sud-estul teritoriului, iar seara și noaptea local în est și izolat în centru și sud.

Observație: de ieri dimineață de la ora 6 au fost emise 9 atenționări cod galben pentru fenomene meteorologice periculoase imediate emise după cum urmează: 4 de către SRPV Bacău (pentru ceață și vizibilitate scăzută), 3 de către SRPV Cluj (2 pentru ceață și 1 pentru vânt), 1 de către SRPV Constanța (pentru ceață) și 1 de către SRPV Sibiu (pentru vânt).
LA BUCUREŞTI

Valorile termice au continuat să crească și au caracterizat o vreme mai caldă decât în mod obișnuit în a doua decadă a lunii noiembrie. Cerul a fost temporar noros, iar noaptea trecător a plouat slab în unele cartiere. Vântul a suflat slab până la moderat. Temperatura maximă, cu 7 grade peste normele climatologice, a fost de 18 grade la Băneasa și Afumați și 19 grade la Filaret, iar la ora 6 se înregistrau 11 grade la Băneasa și Afumați și 13 grade la Filaret.

3. Prognoza meteorologică în intervalul 13.11.2026, ora 09:00 –14.11.2026, ora 09:00

ÎN ŢARĂ

Vremea va fi deosebit de caldă în cea mai mare parte a țării, exceptând zone din nord-vestul și vestul teritoriului unde valorile termice se vor situa în jurul celor specifice datei. Pe parcursul zilei cerul va fi variabil, dar în vestul, centrul, nordul țării și la munte, nebulozitatea se va accentua și vor fi averse în Banat, Crișana, Maramureș, Transilvania, nordul și centrul Moldovei, vestul și nordul Olteniei și pe arii restrânse în rest. Pe alocuri aversele vor fi însoțite de descărcări electrice. Seara și noaptea norii vor fi mai persistenți și va ploua în Oltenia, Muntenia, Dobrogea, sudul Moldovei și al Transilvaniei și pe arii restrânse în celelalte regiuni. La munte, la început la altitudini mari în nordul Carpaților Orientali, apoi la altitudini tot mai mici în special în Carpații Meridionali și de Curbură ploile se vor transforma în lapoviță și ninsoare și se va depune strat de zăpadă (în general de 5...10 cm). În a doua parte a nopții, lapoviță și ninsoare, posibil cu depunere de strat de zăpadă, va fi și în estul, dar cu precădere în sud-estul Transilvaniei. Se vor acumula cantități de apă în general de 10...20 l/mp, iar la munte și în regiunile sudice pe arii restrânse de 25...35 l/mp. Temporar vântul se va intensificări în toate regiunile (viteze la rafală în general de 50...65 km/h), dar mai ales în nordul și centrul Moldovei (70...80 km/h) și la munte unde va fi puternic (90...120 km/h, iar la altitudini mari de 120...140 km/h) și temporar, în Carpații Meridionali și de Curbură, va viscoli ninsoarea. Temperaturile maxime se vor situa între 12 grade în nord-vest și 27 de grade pe alocuri în sud, iar cele minime vor fi cuprinse între -3 grade în Maramureș și 9 grade pe litoral și în nordul Olteniei. Izolat va fi ceață.
LA BUCUREŞTI

Vremea va fi deosebit de caldă pentru această dată, astfel că temperatura maximă va fi de 24...25 de grade. Cerul va fi variabil pe parcursul zilei, apoi nebulozitatea se va accentua și va ploua (se vor acumula cantități de apă în general de 10...20 l/mp). Ploile vor avea și caracter de aversă și vor fi posibile descărcări electrice. Vântul va sufla în general moderat (rafale de 40...50 km/h). Temperatura minimă va fi de 7...9 grade.

II. CALITATEA APELOR

1.
Pe fluviul Dunărea

Nu au fost semnalate evenimente deosebite.
2.
Pe râurile interioare

Nu au fost semnalate evenimente deosebite.
3.
Pe Marea Neagră

Nu au fost semnalate evenimente deosebite.
III. CALITATEA MEDIULUI

1. În domeniul aerului

Agenţia Naţională pentru Mediu și Arii Protejate informează că, din rezultatele analizelor efectuate pentru data de 11.11.2026 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la staţiile automate de monitorizare a calităţii aerului cu următoarele indicative: B-28 (com. Glina), DJ-3 (mun. Craiova), CT-7 (mun. Medgidia), CS-3 (loc. Moldova Veche), BC-2 (mun. Bacău), IS-6 (com. Ungheni), GR-2, GR-3 (mun. Giurgiu), TR-1 (mun. Alexandria), CL-1 (mun. Calărași), CL-3 (com. Modelu) și PH-1 (mun. Ploiești). Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.
2. În domeniul solului şi vegetaţiei

Agenţia Naţională pentru Mediu și Arii Protejate – DJM Teleorman și Garda Naţională de Mediu - Comisariatul Judeţean Teleorman informează despre producerea, în data de 11.11.2026, la ora 17:50, a unei poluări accidentale a solului cu 10 litri de țiței și 100 litri de apă de zăcământ, în zona comunei Cosmești, județul Teleorman, în urma unei avarii (coroziune) la conducta ce face legătura între Sonda 2194 și Parcul 28 Cosmești, care aparține OMV Petrom SA. A fost afectată o suprafață de aproximativ 150 mp de teren agricol, privat (cultură de grâu). A fost izolată conducta și oprită pomparea pentru stoparea scurgerilor. Se vor lua măsuri pentru remedierea avariei și ecologizarea zonei afectate.
Agenţia Naţională pentru Mediu și Arii Protejate – DJM Prahova informează că, în data de 11.11.2026, la ora 19:51, s-a produs o poluare accidentală a solului cu țiței în comuna Brazi, județul Prahova. Incidentul a avut loc în incinta Rafinăriei Petrobrazi, în zona parcului de rezervoare unde sunt amplasate conducte ale SC OMV Petrom SA și SC Conpet SA. Poluarea a fost cauzată de o avarie prin coroziune la conducta Cartojani–Ploiești și a afectat o suprafață de aproximativ 200 mp de teren. S-au luat măsuri pentru remedierea avariei și ecologizarea zonei afectate.
3. În domeniul supravegherii radioactivităţii mediului

Nu au fost semnalate evenimente deosebite.

4. În municipiul Bucureşti

Nu au fost semnalate evenimente deosebite.

